18. септембар 2021.

**Мере за унапређењe спровођења изборног процеса**

**које су предложили кофасилитатори током процеса Међустраначког дијалога уз посредовање Европског парламента**

**18. септембар 2021.**

|  |  |  |  |
| --- | --- | --- | --- |
|  | Мера | Процес спровођења | Надлежни орган |
| 1 | **Оснивање Привременог надзорног тела.**  *Састав:* Његов састав би требало да обезбеди политички плурализам и професионалну стручност. Формат: 6+6.  **Шест чланова предлаже Регулаторно тело за електронске медије (РЕМ), а преосталих шест чланова (формат 3+3) предлаже председник Народне скупштине након консултација са осталим кофасилитаторима МСД.**  Надлежности: праћење медија, консултације, извештај о примени правилника за РТС и РТВ, давање мишљења о раду независних институција и њиховим одлукама.  Информисање јавност о својој процени и раду, праћење спровођења препорука за приватне емитере са националном покривеношћу.  Организовање редовних конференција за медије. | Министарство културе и информисања формира *ad hoc* тело.  Нико ко је кандидат на било којој изборној листи не може бити члан овог тела.  Реални временски оквир за постојање оперативног тела је 30 дана након друге рунде друге фазе Међустраначког дијалога. | Влада да обезбеди неопходан буџет за његово функционисање. |
| 2 | **Доношење новог прописа у облику обавезујућег правилника** за Јавни медијски сервис (РТС и РТВ) ради бољег регулисања покривања изборне кампање. | У складу са препорукама ОДИХР-а и правним оквиром, након усвајања правилника за РТС требало би да се одрже јавне консултацијаме, а потребно је консултовати Привремено надзорно тело у вези са тим нацртом.    Поступак усвајања Правилника да се оконча у року од 30 дана од формирања Привременог надзорног тела. | Регулаторно тело за електронске медије у консултацији са преосталим члановима Привременог надзорног тела. |
| 3 | **Сви медији морају да објаве своје тарифе за политичко оглашавање пре почетка изборне кампање.** | Усвојити измене Закона о електронским медијима.  Рокови за финализирање измена закона и њихово ступање на снагу не могу бити дужи од 60 дана након другог круга Међустраначког дијалога. | Министарство културе и информисања Републике Србије. |
| 4 | **Усвајање препорука за приватне емитере са националном покривеношћу**, терестријалне и кабловске, које се односе на представљање програма кандидата и изборних листа за време изборне кампање. | Препорука треба да се припреми путем консултација са Привременим надзорним телом у року од 15 дана од његовог формирања. | Регулаторно тело за електронске медије (РЕМ) након консултација са Привременим надзорним телом. |
| 5 | **Дефинисање методологије праћења медија** током изборне кампање која ће осигурати поверење и транспарентност мониторинга и засниваће се на квантитативним и квалитативним параметрима, који ће одражавати тоналитет извештавања и природу емитера.  Надлежно тело ће путем транспарентног процеса одредити методологију, након консултација са релевантним институцијама, органима, телима и организацијама. | Методологија се припрема у консултацији са Привременим надзорним телом у року од 30 дана након формирања Привременог надзорног тела и у складу са најбољом европском праксом. | Регулаторно тело за електронске медије. |
| 6 | **Успостављање одговарајућег дистрибутивног кључа** у вези са политичким оглашавањем на Јавном медијском сервису (РТС и РТВ). | Јавни медијски сервис да усвоји документ у року од 5 дана након расписивања избора уз пуно поштовање члана 7. став 1. тачка 8. Закона о јавним медијским сервисима који обезбеђује да сви учесници добију простор у ударном термину/РТС 1. | Јавни медијски сервис |
| 7 | **Усвојити саморегулацију како би се обезбедило** **адекватно време емитовања** за изражавање ставова и мишљења опозиције у информативним емисијама на јавном медијском сервису. | Јавни медијски сервис да усвоји саморегулацију уз пуно поштовање постојећег оквира како би се обезбедило да сви политички актери добију адекватни простор у ударном термину/РТС 1. | Јавни медијски сервис |
| 8 | **Унапредити систем борбе против злоупотребе јавних функција и јавних ресурса.** | Измена и допуна Закона о спречавању корупције | Народна скупштина Републике Србије |
| 9 | **Привремена измена сталног састава РИК** додавањем још 6 чланова и 6 заменика чланова у његов састав из реда целокупне опозиције у земљи (формат 3+3)  У раду РИК треба развијати начела колегијалности и тежити ка томе да се одлуке доносе најширим могућим консензусом | Усвајање правних измена након којих следе парламентарни поступци за избор чланова и заменика чланова РИК-а на предлог опозиције у року од 60 дана након друге рунде процеса Међустраначког дијалога. | Народна скупштина Републике Србије |
| 10 | **Променити начин финансирања трошкова изборне кампање**, тако да се 30% средстава подједнако расподели свим подносиоцима изборних листа који су дали изјаву да желе да финансирају трошкове изборне кампање из јавних средстава, а да 70% средстава буде распоређено само на оне изборне листе које су освојиле мандате у парламенту, сразмерно броју освојених мандата. | Измене и допуне Закона о финансирању политичких активности у делу који се односи на критеријуме за финансирање трошкова изборне кампање | Народна скупштина Републике Србије |
| 11 | **Осигурати да власти имају довољно успостављених процедура за спречавање и истрагу непримереног притиска на бираче**, укључујући запослене у државним институцијама или предузећима повезаним са државом. | Непосредна координација са релевантним органима. | Надлежни органи. |
| 12 | **Подаци о упису бирача треба да се објављују периодично, у складу са постојећим законодавством и препорукама ОДИХР-а** | Спровођење Упутства за спровођење Закона о јединственом бирачком списку са изменама и допунама из априла 2021. године. | Министарство за државну управу и локалну самоуправу и његово Радно тело за верификацију бирачког списка |
| 13 | **Ревизија бирачког списка** | Наставак процеса ревизије бирачког списка у складу са међународним стандардима и уз независно праћење. | Министарство за државну управу и локалну самоуправу и његово Радно тело за верификацију бирачког списка |
| 14 | **Унапредити процедуре,** укључујући пребројавање гласова, контролу резултата, попуњавање записника о раду и изборним резултатима на бирачком месту и њихово брзо објављивање. | Усвајање Упутства за благовремено објављивање записника о раду бирачког одбора | Републичка изборна комисија |
| 15 | **Статус посматрача би требало да буде регулисан законом.** | Изменити Закон о избору народних посланика како би се признао статус посматрача, након чега би уследили додатни прописи Републичке изборне комисије. | Народна Скупштина Републике Србије и Републичка изборна комисија |
| 16 | Смањити број потписа који је потребан за кандидовање листе националне мањине на изборима за народне посланике на 5000 потписа. Спречити изигравање закона. | Изменити Закон о избору народних посланика. | Народна скупштина Републике Србије |